Խասանբի Բիջիև

Խասանբի Էդուարդովիչ Բիջիև (ռուս.՝ Хасанби́ Эдуáрдович Биджи́ев, մայիսի 19, 1966(1966-05-19), Նալչիկ, ՌԽՖՍՀ, ԽՍՀՄ), ռուս խորհրդային ֆուտբոլիստ, ֆուտբոլային մարզիչ։ ԽՍՀՄ սպորտի վարպետ (1990)։ 2014 թվականի հունվարի 24-ից եղել է Նալչիկի «Սպարտակի» գլխավոր մարզիչ։ 1995 թվականի Ռուսաստանի առաջնության արծաթե մեդալակիր։ ԽՍՀՄ գավաթի խաղարկության եզրափակչի մասնակից (1998/90):
Առավել հայտնի է Մոսկվայի «Լոկոմոտիվ» ակումբում իր ելույթներով, որի կազմում երկու անգամ դարձել է Ռուսաստանի առաջնության բրոնզե մեդալակիր (1994, 1998 թվականներ), ինչպես նաև մասնակցել է 1990 թվականի Ռուսաստանի գավաթի խաղարկության եզրափակչին։


=== Ակումբային կարիերա ===
Նալչիկի քաղաքի «Էլբրուս» մարզադպրոցի սան է։ 1983 թվականին սկսել է խաղացողի կարիերան տեղի՝ Երկրորդ միութենական լիգայի «Սպարտակ» թիմում։ Երկու մրցաշրջան հետո տեղափոխվել է Ռոստովի ԲՄԱ ակումբ, որտեղ անցկացրած երեք տարվա ընթացքում 88 անգամ դաշտ է դուրս եկել բարձրագույն լիգայում
1988 թվականին անցկացրել է տասնհինգ հանդիպում Մոսկվայի ԲԿՄԱ ակումբում։ 1989-1998 թվականներին նա 10 տարի հանդես է եկել Մոսկվայի «Լոկոմոտիվ» ակումբում կարճատև ընդմիջումով, երբ խաղացել է Իսրայելի Պետախ-Տիկվա քաղաքի «Խապոել», ապա Թել Ավիվի «Խապոել» ակումբներում։ «Լոկոմոտիվում» երկու անգամ դարձել է Ռուսաստանի առաջնության բրոնզե մեդալակիր (1994 և 1998 թվականներին), մասնակցել է ԽՍՀՄ Գավաթի խաղարկության եզրափակչին (1990)։ 1997/98 մրցաշրջանում մասնակցել է Գավաթակիրների գավաթի խաղարկության երեք հանդիպման, որոնցում բաց է թողել մեկ գոլ։


=== Մարզչական կարիերա ===
2001-2006 թվականներին եղել է «Լոկոմոտիվի» տեխնիկական տնօրեն, բայց Վալերի Ֆիլատովի՝ նախագահի պաշտոնից հեռանալուց հետո նույնպես լքել է իր պաշտոնը։ 2007 թվականին նշանակվել է Պերմի «Ամկար» ակումբի սպորտային տնօրեն։ 2008 թվականի վերջին վերադարձել է Մոսկվա ընտանեկան պատճառներով։
2010 թվականի դեկտեմբերի 12-ին ավարտել է 240-ժամյա վերապատրաստում և ստացել է մարզչական Pro արտոնագիր։ 2010 թվականի դեկտեմբերից մինչև 2011 թվականի հունիս եղել է «Սպարտակ Նալչիկի» մարզիչ Վլադիմիր Էշտրեկոնի օգնական։ Էշտրեկովի՝ գլխավոր մարզչի պաշտոնից հրաժարվելուց հետո նույնպես թողել է իր պաշտոնը։ Հետագայում նա վերադարձել է և դարձել Միոդրագ Բոժովիչի օգնական, բայց մրցաշրջանի ավարտին հեռացել է ակումբից։
2012 թվականի հունիսին Բիջիևը նշանակվել է Մախաչկալայի «Անժիի» մարզական տնօրեն։ Հունվարի 24-ին նշանակվել է «Սպարտակ-Նալչիկի» գլխավոր մարզիչ։


== Ֆուտբոլից դուրս ==
Ավարտել է Կաբարդինո-Բալգարիայի պետական համալսարանի տնտեսագիտական ֆակուլտետը,  1998-2001 թվականներին աշխատել է Ռուսաստանի Դաշնության հաշվիչ պալատում։ Ազգությամբ կարաչայ է, մայրը կաբարդինացի է։  Ամուսնացած է։ Կինը՝ Էլինան, դաշնային  դատավոր է Նալչիկի քաղաքային դատարանում։ Նրանք ունեն երկու երեխա՝ Վալերին և Դանիյալը։


== Վիճակագրություն ==


=== Ակումբային ===
Նշում՝ *-ով նշված են այն վանդակները, որոնց տվյալները, հնարավոր է, ամբողջական չեն ԽՍՀՄ 1983 թվականի առաջնության հաշվետվության, ինչպես նաև 1992 թվականի Ռուսաստանի երկրորդ լիգայի առաջնության հաշվետվությունների բացակայության պատճառով։
Աղբյուրներ:
Ելույթների վիճակագրություն՝ Морозов И. А. История Кабардино-Балкарского футбола.. — Астрахань, 2014.
ԲԿՄԱ (Մոսկվա) ակումբում ելույթների վիճակագրությունը վերցված է Cska-games.ru մարզական մեդիա-պորտալից
«Խոպոյել» ակումբում ելույթների վիճակագրություն կազմված է Hpt.co.il մարզական մեդիա-պորտալից(եբրայերեն)
Եվրագավաթներում ելույթների վիճակագրությունը վերցված է Sportbox.ru մարզական մեդիա-պորտալից
Ելույթների վիճակագրությունը կազմված է FootballFacts.ru մարզական մեդիա-պորտալից


=== Մարզչական ===
(2014 թվականի նոյեմբերի 25-ի տվյալներով)
Աղբյուր՝
Վիճակագրությունը վերցված է Sportbox.ru մարզական մեդիա-պորտալից


== Ձեռքբերումներ ==


=== Թիմային ===
«Լոկոմոտիվ» (Մոսկվա)Ռուսաստանի առաջնության արթաթե մեդալակիր – 2015
Ռուսաստանի առաջնության արծաթե մեդալակիր (2) – 1994, 1998
ԽՍՀՄ գավաթի խաղարկության եզրափակչի մասնակից – 1989/90


== Ծանոթագրություններ ==


== Գրականություն ==
Павел Алёшин. Директор с вратарской хваткой // Официальная история футбольного клуба «Локомотив» Москва. 1923—2005. — М.: Городец, 2006. — 800 с. — 3000 экз. — ISBN 5-9584-0136-X


== Արտաքին հղումներ ==
Ֆուտբոլիստի էջը Sportbox.ru կայքում (ռուս.)
Ֆուտբոլիստի էջը Sports.ru կայքում (ռուս.)
Ֆուտբոլիստի էջը FootballFacts.ru կայքում (ռուս.)
Олег Лубан. (2008-12-23)։ «Хасан Биджиев причастен к успеху пермского «Амкара»»։ Северный Кавказ։ Արխիվացված է օրիգինալից 2014-02-03-ին։ Վերցված է 2017-02-10 
«Хасанби Биджиев — в «Анжи»»։ Официальный сайт футбольного клуба «Анжи»։ 2012-06-14։ Արխիվացված է օրիգինալից 2014-12-17-ին։ Վերցված է 2014-12-17